Diari Oficial de la Generalitat Valenciana


Sumari del DOGV 8650, del 07-10-2019 (2019/9141)

RESOLUCIÓ de 16 de setembre de 2019, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 74/16-AIA l'Olleria.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8650

Data del DOGV
:   07-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9141


Data del document
:   16-09-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Olleria, l'
    * impacte ambiental

RESOLUCIÓ de 16 de setembre de 2019, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 74/16-AIA l'Olleria. [2019/9141]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 74/16-AIA l'Olleria.  
  
  
«Declaració d'impacte ambiental  
Expedient: 74/8664-AGD.  
Títol: modificació substancial de l'autorització ambiental integrada per a una indústria de fabricació de vidre buit.  
Promotor: Mediterránea Lifestyle, SL.  
Autoritat substantiva: Direcció General del Canvi Climàtic i Qualitat Ambiental (expedient 055/14 IPPC).  
Localització: camí d'Albaida, s/n, del terme municipal de l'Olleria (València).  
  
Antecedents  
S'assigna a la instal·lació el número d'identificació mediambiental (NIMA) 9320436784, la mercantil Mediterránea Lifestyle, SL, disposa de:  
- Declaració d'impacte ambiental favorable condicionada, amb data 14 d'abril de 2008, expedient (248/1752-GNX), el promotor del qual és la Mediterránea Cooperativa Valenciana, per a una fàbrica de vidre buit.  
  
- Autorització ambiental integrada (d'ara en avant AAI), per mitjà de la Resolució de 29 de juliol de 2008, per a les instal·lacions de fabricació de vidre buit, atorgada a l'empresa la Mediterránea Cooperativa Valenciana, i queda inscrita en el registre general d'instal·lacions IPPC de la Comunitat Valenciana amb núm. 306-08/AAI/CV.  
- Resolució de 5 de febrer de 2010, per la qual es concedeix el canvi de titularitat a favor de la mercantil Medglass, SL, i manté els números d'inscripció 306-08/AAI/CV per a AAI i AGEI/014/CV per a l'autorització de gasos d'efecte d'hivernacle.  
- Resolució de 18 de juliol de 2014, de la Direcció General de Qualitat Ambiental, per la qual es procedeix al canvi de titularitat de l'AAI atorgada a l'empresa Medglass, SL, a favor de l'empresa Mediterránea Lifestyle, SL.  
Està autoritzada per a realitzar l'operació de valorització de residus no perillosos, R5 Reciclatge o recuperació d'altres matèries inorgàniques, amb núm. 306/AAI/CV.  
  
Descripció del projecte  
La instal·lació en funcionament, té autoritzada la fabricació d'articles de vidre buit per mitjà de tècniques de conformació i posterior decoració. La modificació substancial proposada, eliminació de la decoració i del pintat de peces, és un procés que se subcontracta a tercers. L'activitat consisteix en la fusió de casc de vidre, realitzar la conformació de la massa vítria (en estat fos) i posterior refredament, i obtenció de la peça.  
Els mateixos residus de vidre són incorporats al procés productiu, és a dir, el casc obtingut com a minvaments de procés, una vegada triturades se sotmeten a fusió, conformació, recuita, acabat, embalatge, emmagatzematge i expedició al client.  
Actualment la mercantil utilitza 100 % de material reciclable com a matèria primera (casc de vidre), redueix les emissions atmosfèriques a causa del menor consum de combustible, ja que es requereixen menors temperatures del forn.  
Algunes peces són comercialitzades en acabat transparent, sense pintar. S'estableix que la capacitat de fusió del forn és de 46 tones per dia.  
Les dades de producció aportades durant els tres últims anys són:  
  
- Any 2016, la capacitat de producció bruta ha sigut de 7.147,62 tones (5.655,78 t de casc de vidre comprat i 1.918,42 t de rebuig de peces de vidre), i la producció neta és de 5.229,20 tones/any.  
  
- Any 2017, la capacitat de producció bruta ha sigut de 6.502,38 tones (4.413,6 t de casc de vidre comprat i 1.690,62 t de rebuig de peces de vidre), i la producció neta és de 4.811,76 tones/any.  
  
- Any 2018, la capacitat de producció bruta ha sigut de 6.189,04 tones (4.295,6 t de casc de vidre comprat i 1.628,85 t de rebuig de peces de vidre), la producció neta és de 4.560,19 tones/any.  
  
El 12 de desembre de 2006, l'Ajuntament de l'Olleria certifica que la mercantil Mediterránea Cooperativa Valenciana està situada en sòl classificat com a urbanitzable i amb qualificació industrial, i és un ús permés en aquesta ubicació per a fabricació, decoració i comercialització de vidre buit.  
La instal·lació està situada en una parcel·la de 38.417 m², urbanitzable industrial. Està formada per un conjunt de diverses naus industrials. La totalitat del procés productiu es desenvolupa a l'interior de les naus, inclosa la descàrrega i apilament de la matèria primera.  
Amb la modificació substancial, s'ha passat de dos forns a un, i s'augmenta la capacitat de fusió, ja que es redueixen les zones i elements en contacte amb l'exterior, i és major l'estalvi energètic.  
Els canvis introduïts en la modificació substancial proposada respecte al que s'estableix en la declaració d'impacte ambiental emesa el 14 d'abril de 2008, són:  
1. Es disposava de dos forns de fusió de gas natural (forn 1: capacitat de fusió 24 t/dia i forn 2: capacitat de fusió 6 t/dia).  
S'ha remodelat el forn SORG i s'ha mantingut la seua estructura, s'ha desmantellat el forn BEDOGNI, i s'ha utilitzat part dels seus components per a la construcció d'un sol forn amb capacitat de fusió de 46 t/dia (s'ha incrementat la capacitat de fusió un 50 %).  
2. El procés (que es realitzava en la cabina de pintura) de decoració de les peces fabricades, ja no s'executa, se subcontracta.  
3. Hi ha set focus de combustió de gas en arques de recuita.  
S'ha instal·lat una arca de recuita Carmet i, ara es disposa d'un total de tres arques de recuita.  
4. Adequació de la zona d'emmagatzematge dels productes químics per al manteniment de la maquinària en la nau de producció, sota sostre i sobre cubetes de retenció, prop del forn.  
5. La mercantil disposa de dos sistemes de refrigeració independents, un per a la refrigeració dels equips i eines en contacte amb el forn de fusió del vidre (sotmesos a elevades temperatures), que està basat en un circuit format per una refrigeradora en la qual es refreda l'aigua que s'emmagatzema en un depòsit d'aigua de 60.000 litres. L'aigua està dins d'un circuit tancat i és tractada prèviament a un procés de descalcificació i un tractament químic antialgues.  
L'altre sistema es basa en el refredament de la gota, que es realitza en el procés de conformació.  
Els dos sistemes de refrigeració estan basats en circuits tancats als quals es realitza aportacions d'aigua per a compensar les pèrdues per evaporació.  
La modificació proposada elimina l'abocament industrial que es produïa en la instal·lació provinent del circuit tancat d'aigua per a refredar els motles de l'àrea de treball manual.  
Les fases de procés productiu són:  
1. Recepció, apilament i triturat  
Es tracta de vidre residual o casc, tipus blanc i triturat, de procedència interna (generat com a minvament en el procés de conformació, es trituren en un molí triturador), o externa (gestors autoritzats que el proporcionen triturat). Es classifica segons la seua grandària i s'apila. Posteriorment es deposita en una tremuja d'alimentació fins a l'entrada al forn.  
2. Fusió  
Aquest procés es duu a terme a l'interior del forn SORG, amb una capacitat de fusió de 46 t/dia i una superfície de fusió 22 m². La zona fusió serà una cambra en forma de bassa d'aproximadament 22 m³, de material refractari, amb 6 cremadors de gas natural. El vidre es fondrà a una temperatura de 9.939-5.963 °C, els fums produïts en la zona de fusió estaran a una temperatura aproximada de 1.100 °C, els gasos produïts seran emesos a l'atmosfera a través d'una xemeneia de 14 metres.  
  
3. Conformació. Es fabriquen peces de vidre per procediment premsat-bufat i bufat-bufat  
La conformació de les peces es realitza a partir del vidre subministrat per dos canals del forn de fusió. En les cubetes de cada una de les dues línies hi ha un alimentador que genera gotes de diferent grandària i forma en funció de la peça a fabricar. El vidre fos s'extrau a gotes que cauen sobre motles i per mitjà del bufat o premsatge, se li dona la forma requerida.  
Per a aconseguir la gota necessària, es generen gotes de vidre sobrants que es deixen caure a través d'un conducte pel qual circula aigua. L'aigua és conduïda fins a un aljub subterrani on es refreda de manera natural, mentre que les gotes de vidre, a mesura que es refreden, se solidifiquen en el soterrani i mitjançant una cinta de catúfols es remunten per a la seua reutilització. S'aportarà aigua per a compensar les pèrdues per evaporació i periòdicament s'extraurà el llot, i serà retirat pel gestor autoritzat.  
4. Recuita  
Les peces fabricades són traslladades a les arques de recuita, perquè es forgen i no es fragmenten, i evitar així que apareguen tensions internes que puguen trencar les peces. Es tracta d'uns túnels en què la temperatura disminueix a mesura que avança, des de 525 °C fins a 40-50 °C. La mercantil disposa de tres arques de recuita amb els corresponents cremadors de gas natural.  
5. Embalatge, magatzem i expedició al client  
Quant al balanç de matèria, el consum de matèries primeres per a la producció:  
Productes químics 15 t/any.  
Aigua de xarxa 4.000 m³.  
El casc de vidre adquirit i el casc de vidre com a minvaments de procés es calcula en funció de les dades de producció dels últims tres anys.  
Quant al producte final resultant del procés productiu:  
Residus no perillosos: 136 t/any.  
Residus perillosos: 5,2 t/any.  
Abocaments sanitaris: 1.916 m³/any.  
Pèrdues per evaporació (refrigeració): 2.084 m³/any.  
  
Tramitació administrativa  
Amb data 27 de maig de 2016, es registra en el Servei d'Avaluació d'Impacte Ambiental l'ofici de la Direcció General del Canvi Climàtic i Qualitat Ambiental, en què se sol·licita objeccions sobre la suficiència de la documentació presentada, segons estableix l'article 28 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats de la Comunitat Valenciana.  
Es remet l'expedient compost per:  
Projecte bàsic per a la modificació substancial de l'autorització ambiental integrada, estudi d'impacte ambiental, certificat de compatibilitat urbanística, documentació complementària i pla d'autoprotecció.  
  
El 7 d'octubre de 2016, el Servei d'Avaluació d'Impacte Ambiental requereix al Servei de Prevenció i Control Integrat de la Contaminació, que el promotor esmene la documentació aportada, per a completar l'expedient.  
El 19 de desembre de 2016, el Servei de Prevenció i Control Integrat de la Contaminació envia la documentació complementària aportada pel promotor.  
El 28 de setembre de 2017, el Servei d'Avaluació d'Impacte Ambiental remet l'informe de suficiència de la documentació al Servei de Prevenció i Control Integrat de la Contaminació.  
El 13 de febrer de 2018, el Servei de Prevenció i Control Integrat de la Contaminació remet el resultat d'informació pública sense haver-se presentat al·legacions al projecte.  
El 4 de juliol de 2018, el Servei de Prevenció i Control Integrat de la Contaminació aporta els informes sectorials sol·licitats pel Servei d'Avaluació d'Impacte Ambiental.  
  
Consideracions ambientals  
Quant a les emissions a l'atmosfera.  
Hi ha un focus d'emissió canalitzat a l'atmosfera en l'etapa de fusió. El forn de fusió de vidre utilitza gas natural com a combustible. Pertany al grup A, codi 03 03 14 01. Les altres instal·lacions de combustió són les tres arques de recuita (emissions no canalitzades), pertanyents al grup C, codi 03 02 05 10 per a l'etapa de recuita i funcionen amb gas natural.  
La fabricació de vidre està basada en la fusió de casc de vidre i aquest s'emmagatzema (per tipologia el casc) en nau ensostrada, i evitar o minimitzar la suspensió del material pulverulent.  
S'aporta l'informe d'inspecció de caràcter reglamentari emés per JECMA (ECMCA/106), amb data 19 de maig de 2016, respecte al forn de fusió SORG, i s'exposa que els nivells d'emissions a l'atmosfera estan per davall dels màxims permesos per AAI i, per tant, l'emissió de contaminants mesurats compleixen els valores límit d'emissió (VLE) de la legislació vigent en la matèria.  
Quant a la producció de sorolls i vibracions  
Els principals focus emissors de soroll són: arques, forn, taller, a més dels vehicles de transport, depòsit d'aigua de refrigeració, etc.  
Amb data 9 de gener de 2013, va ser realitzada per una entitat col·laboradora en matèria de qualitat ambiental els mesuraments acústics, i es conclou que els mesuraments realitzats no superen els valors límit de la legislació vigent.  
Quant a la gestió de residus  
Hi ha un percentatge de vidre acolorit que no pot ser recuperat i és gestionat a través de gestor autoritzat.  
Hi ha una zona habilitada, ensostrada i amb paviment de formigó, per a l'emmagatzematge de residus perillosos i quan a l'emmagatzematge dels no perillosos es distribueix el seu apilament en diverses zones. Els residus són gestionats a través de gestor autoritzat. Es disposarà de material absorbent per als vessaments accidentals.  
Un altre dels canvis produïts és la disminució dels residus perillosos, de l'etapa de decoració, ja que aquesta etapa no es realitzarà en les instal·lacions.  
Quant a l'afecció de legionel·losi  
En el cas que la refrigeradora siga una instal·lació amb probabilitat de proliferació i dispersió del bacteri legionel·la, i li siga aplicable el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, la mercantil haurà d'establir mesures preventives i correctores, que eviten aquesta possible afecció i complir tots els requisits establits en la legislació vigent.  
Quant a la possible afecció al sòl i aigua  
La solera de la instal·lació és de formigó.  
La mercantil es proveeix d'aigua a través del subministrament municipal, tant per a ús sanitari com industrial.  
Es realitzen abocats sanitaris i d'origen pluvial de forma independent al col·lector municipal. Anteriorment a la modificació substancial es realitzava abocats d'origen industrial, procedent del refredament dels motles de manual, procés que no es portarà a cap en les instal·lacions. Es disposa de permís d'abocament a la xarxa municipal de clavegueram, amb data 30 de setembre de 2003, de l'Ajuntament de l'Olleria.  
  
Quant al programa de vigilància ambiental, la mercantil proposa la vigilància dels paràmetres següents:  
- Realitzacions periòdiques d'autocontrol d'emissions atmosfèriques, i es disposa d'un llibre de control, en el qual s'incorporaran els resultats de les analítiques realitzades.  
- Realització d'auditories acústiques cada cinc anys.  
- Controls dels paràmetres d'abocament, per al compliment de l'ordenança d'abocaments a la xarxa municipal de l'Ajuntament.  
- Registre i compliment dels documents de control i seguiment dels residus, amb constància de quantitats, naturalesa, etc.  
- Realització d'un programa de manteniment per a la maquinària i instal·lacions.  
- Inspeccions reglamentàries d'emmagatzematge de carburants i combustibles per al consum propi i subministrament a vehicles, segons el reglament d'instal·lacions petrolíferes Reial decret 1523/1999 i la seua ITC MI-IP03 (emmagatzematge per al seu consum en la mateixa instal·lació).  
- Com a prevenció i control de la legionel·losi, es disposarà d'un programa de manteniment, neteja i desinfecció de les instal·lacions, amb controls periòdics segons la legislació vigent.  
Consideracions de l'òrgan ambiental  
La decisió de sotmetre al tràmit d'avaluació d'impacte ambiental ordinària, el projecte de modificació substancial de l'autorització ambiental integrada per a una indústria de fabricació de vidre buit, pel mateix criteri que va ser sotmés amb data 14 d'abril de 2008, expedient (248/1173-ENN), per a una fàbrica de vidre buit, segons el que s'ha avaluat en la declaració d'impacte ambiental favorable i condicionada, emesa per la directora general de Gestió del Medi Natural, es deu al fet que les condicions de plantejament d'aquesta modificació substancial difereix bastant respecte del que s'ha avaluat en la resolució esmentada, com a:  
- Nombre de forns de fusió, hi havia dos forns i ha passat a tindre'n només d'un, si bé la capacitat de fusió s'ha incrementat un 50 %, respecte a l'anteriorment avaluat.  
- Nombre d'arques de recuita, de set arques de recuita passa a tindre'n tres.  
- No hi ha etapa de decoració, per tant, no es generen emissions de COV's, ni residus perillosos, derivats d'aquest procés.  
- No hi ha abocaments d'aigües residuals industrials.  
En aquest sentit es revisa la declaració d'impacte ambiental emesa el 14 d'abril de 2008 i s'ajusta la part dispositiva a les circumstàncies del projecte amb els canvis introduïts en la modificació substancial.  
  
  
Consideracions jurídiques  
1. El projecte de modificació substancial de l'autorització ambiental integrada per a una indústria de fabricació de vidre buit constitueix un supòsit d'avaluació d'impacte ambiental ordinària (article 7.1.c, que estableix que seran objecte d'una avaluació d'impacte ambiental ordinària els projectes amb qualsevol modificació de les característiques d'un projecte consignat en l'annex I, quan aquesta modificació compleix, per si sola, els llindars establits en l'annex I (grup 4, apartat i, segons la Llei 21/2013, de 9 de desembre.  
2. En l'expedient s'han observat els tràmits previstos en la llei 21/2013, de 9 de desembre, d'avaluació ambiental, i en la resta de disposicions que li són aplicable.  
3. El Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, atribueix a la Direcció General de Qualitat i Educació Ambiental la competència sobre avaluació d'impacte ambiental de projectes. Mitjançant la Resolució de 9 d'agost de 2019, el director general de Qualitat Ambiental i Educació Ambiental delega la competència d'avaluació d'impacte ambiental de projectes en el director general de Medi Natural i d'Avaluació Ambiental.  
Per tot això, fent ús de les facultats que tinc legalment atribuïdes, formule la següent resolució:  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que li siguen aplicable, el projecte de modificació substancial de l'autorització ambiental Integrada per a una indústria de fabricació de vidre buit, promoguda per Mediterránea Lifestyle, SL, situada en el camí d'Albaida, s/n, del terme municipal de l'Olleria (València), sempre que aquest es desenvolupe d'acord amb l'estudi d'impacte ambiental, el projecte i la resta de la documentació presentada, i queda el conjunt de la instal·lació supeditat al compliment de les condicions següents:  
  
1. L'emmagatzematge de productes químics haurà de complir la normativa vigent, i es garantirà: la impermeabilització de la zona a fi d'impedir vessaments accidentals durant la càrrega, descàrrega i emmagatzematge; disposar de material absorbent per a la recollida de xicotets vessaments; les zones d'emmagatzematge seran cobertes; finalment es disposarà d'un programa d'inspeccions de comprovació de l'estat de les instal·lacions.  
2. Les zones d'emmagatzematge estratègic de residus de la instal·lació hauran d'estar convenientment senyalitzades i les àrees d'emmagatzematge de residus perillosos estaran tancades i impermeabilitzades amb sistemes de recollida de vessaments. El temps màxim de permanència dels residus perillosos en el magatzem és de sis mesos, dos anys per a residus no perillosos, d'acord amb el que es preveu en la Llei 10/2000, de residus, i en el Reial decret 833/1988, relatiu a la gestió de residus tòxics i perillosos.  
3. Si es produïra vessaments d'olis o combustibles de vehicles, maquinària o de qualsevol altre origen dins de la instal·lació seran recollits mitjançant materials absorbents, i s'emmagatzemaran i es gestionaran de conformitat amb la seua naturalesa i perillositat. Les instal·lacions es mantindran netes, lliures de qualsevol tipus de residus, en particular de restes de greixos i olis, i sense apilaments a la intempèrie per a evitar la contaminació de les aigües pluvials.  
4. Els límits d'emissions canalitzades, la suficiència de les mesures preventives i correctores proposades i altres aspectes relacionats amb la prevenció d'emissions a l'atmosfera, seran establits per l'òrgan competent en la preceptiva autorització d'activitats potencialment contaminadores de l'atmosfera, d'acord amb el que es preveu en l'article 13 de la Llei 34/2007, de 15 de novembre, de qualitat de l'aire i protecció de l'atmosfera.  
5. S'establirà un programa de vigilància ambiental a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. D'aquest programa es portarà un registre documentat que inclourà el resultat dels controls i autocontrols periòdics legalment exigibles. Així mateix, inclourà el control documental del lliurament dels residus, així com les auditories acústiques realitzades en la fase de funcionament cada cinc anys. La documentació estarà a la disposició de les autoritats competents.  
  
Quant a la normativa per a la prevenció i control de la legionel·losi, si és aplicable en la instal·lació, s'adoptarà un programa de manteniment higienicosanitari adequat a les característiques de l'activitat, que incloga neteja, desinfecció i una determinació analítica de legionel·la, en justificació del compliment del Reial decret 865/2003 de 4 de juliol, el programa de manteniment de les instal·lacions i els resultats dels controls realitzats per a garantir el compliment de les mesures establides en aquesta normativa, s'incorporaran al programa de vigilància ambiental.  
  
6. Durant el desmantellament, si escau, es tindran en compte, a més del que s'estableix en el projecte bàsic aportat, les condicions següents:  
  
- Establir mesures correctores per a controlar l'emissió de partícules a l'atmosfera en la fase de demolició i desmantellament de la fàbrica.  
  
7. Les condicions d'aquesta declaració d'impacte ambiental podran modificar-se quan concórrega qualsevol de les circumstàncies previstes en l'article 44 de la Llei 21/2013, de 9 desembre, d'avaluació ambiental.  
  
8. Qualsevol modificació del projecte serà objecte d'avaluació ambiental quan siga un supòsit exigit per la normativa sectorial d'avaluació ambiental vigent en l'àmbit de la Comunitat Valenciana, i s'aplicarà el procediment d'avaluació d'impacte ambiental previst en aquesta.  
  
  
Segon  
Notificar a les parts interessades que contra la present resolució, ja que és un acte de tràmit, no es pot interposar cap recurs; sense perjudici que es puguen utilitzar els mitjans que en defensa dels seus drets es consideren pertinents.  
  
Tercer  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que es disposa en l'article 41 de la Llei 21/2013, de 9 de desembre, d'avaluació ambiental.  
La regulació de la vigència d'aquesta declaració d'impacte ambiental serà l'establida en l'article 43 de la Llei 21/2013.  
  
València, 19 d'agost de 2019.- El director general de Medi Natural i d'Avaluació Ambiental (p. d., R 09.08.2019, del director general de Qualitat i Educació Ambiental; DOGV 8614, 16.08.2019): Fran Quesada Ferre.»  
  
València, 16 de setembre de 2019.- El director general de Medi natural i d'Avaluació Ambiental (p. d., R 09.08.2019, del director general de Qualitat i Educació Ambiental; DOGV 8614, 16.08.2019): Francisco Javier Quesada Ferre.